לאון לדרמן

לאון מקס לדרמן (באנגלית: Leon Max Lederman; 15 ביולי 1922 – 3 באוקטובר 2018) היה פיזיקאי אמריקאי-יהודי. חתן פרס נובל לפיזיקה בשנת 1988 יחד עם מלווין שוורץ וג'ק שטיינברגר.

קורות חיים
נולד בניו יורק להורים יהודים שהיגרו מאוקראינה (מקייב ומאודסה). קיבל את התואר הראשון מהסיטי קולג' של ניו יורק, ואת הדוקטורט מאוניברסיטת קולומביה בשנת 1951. לימד באוניברסיטה זו עד לשנת 1979. בשנת 1977 ניסוי "E277", שנערך בפרמילאב בהובלתו, הוכיח את קיומו של החלקיק קווארק תחתון. בשנת 1979 התמנה למנהל פרמילאב בשיקגו - כיום נושא תואר "מנהל כבוד" של מוסד זה.

בשנת 1982 לדרמן קיבל פרס וולף לפיזיקה.

בשנת 1988 הוא קיבל פרס נובל בפיזיקה על "שיטת אלומת הנייטרינו ועל הדגמת מבנה הדובלט של הלפטונים על ידי גילוי הנייטרינו המיואוני".

החל משנת 1989 לימד באוניברסיטת שיקגו ובאוניברסיטה הטכנית של אילינוי.

לדרמן נאלץ למכור את המדליה המוענקת לזוכי פרס נובל כדי לממן את טיפולו הרפואי בדמנציה בה לקה. 

היה פעיל במספר תנועות ציבוריות, ונשיא החברה האמריקאית לפיזיקה (American Physical Society).

נפטר ברקסברג ב-3 באוקטובר 2018.

קישורים חיצוניים

 פרס נובל בפיזיקה 1988
 
 לאון לדרמן, אנשי סגולה - יהודים זוכי פרס נובל, באתר בית התפוצות

הערות שוליים

בוגרי הסיטי קולג' של ניו יורק
בעלי תואר דוקטור מאוניברסיטת קולומביה
סגל אוניברסיטת שיקגו
זוכי פרס נובל לפיזיקה
זוכי פרס נובל יהודים אמריקאים
זוכי פרס וולף לפיזיקה
פיזיקאים יהודים אמריקאים
סגל אוניברסיטת קולומביה
סגל המכון הטכנולוגי של אילינוי
יהודים זוכי המדליה הלאומית למדעים
זוכי מלגת גוגנהיים
יהודים חברי האקדמיה הרוסית למדעים
זוכי פרס אנריקו פרמי
זוכי מדליית אליוט קרסון
אמריקאים שנולדו ב-1922
אמריקאים שנפטרו ב-2018